VAZ-1151

VAZ-1151 ankaŭ konata kiel Gnom estas la koncepta aŭtomobilo forme de triporda kvarloka hatchback, kreita surbaze de VAZ-1111 de la konzerno VAZ en la urbo Toljatti (Rusio) en 1992. Ĝi apartenis al la klaso de tre malgrandaj aŭtoj.

La aŭto estis kreita surbaze de VAZ-1111 Oka kiel la eta urba aŭto kun du normalaj (frontaj) sidlokoj kaj du reduktitaj (postaj). Ĝia dezajnado komenciĝis en 1988 laŭ iniciato de Pjotr Prusov, tiama viculo de la ĉefa konstrukciisto de VAZ. Eksterieron dezajnis E. Lobanov. La salono origine estis duloka, sed eblis transformi la kofrujon je du postajn sidlokojn, destinitajn por infanoj. La aŭto estis eta eĉ kompare al Oka (longeco 2,5 m kontraŭ 3,2 ĉe Oka), maksimuma rapideco — 140 km/hore, radiuso de sinturno — 3,5 m.

Ĝi estis prezentita en la ekspozicio Aŭtoindustrio-92 en Moskvo somere de 1992 kaj en 1996 en aŭtoekspozicio en Torino (Italio).

Oni planis fabriki ĝis 10 mil aŭtoj jare en la firmao Teza en la urbo Ŝuja (Ivanova provinco), sed pro manko de investoj la projekto ne estis realigita. La sola konceptaŭto troviĝas en la teknika muzeo de AvtoVAZ en Toljatti.

En 1995 surbaze de Gnom estis kreita VAZ-1152 Elf.

 Referencoj 

 Vidu ankaŭ 

 VAZ-1152
 VAZ-1111

Kategorio:Aperis en 1992
Kategorio:Rusiaj aŭtomobiloj
Kategorio:VAZ
Kategorio:Transporto en 1992